b'\n_START_ARTICLE_\nTietokoneavusteinen valmistus\n_START_SECTION_\nHistoria\n_START_PARAGRAPH_\nCAD/CAM-ohjelmistojen historia ja kehitys ovat linkittyneet vahvasti tietokoneiden kehitykseen ja historiaan. Tietokoneiden kehitytty\xc3\xa4 sellaisiksi, ett\xc3\xa4 niit\xc3\xa4 pystyttiin k\xc3\xa4ytt\xc3\xa4m\xc3\xa4\xc3\xa4n hy\xc3\xb6dyksi my\xc3\xb6s suunnittelussa, tapahtui jo 1950-luvulla. Ensimm\xc3\xa4iset graafisen n\xc3\xa4yt\xc3\xb6n sis\xc3\xa4lt\xc3\xa4v\xc3\xa4t tietokoneet ja suunnitteluohjelmistot tulivat markkinoille 1960-luvun alkupuolella ja tietokoneavusteiset suunnitteluun (CAD) tarkoitetut sovellukset otettiin kunnolla k\xc3\xa4ytt\xc3\xb6\xc3\xb6n auto- ja lentoteollisuudessa 1970-luvulla Yhdysvalloissa._NEWLINE_Kun tarkastellaan CAD/CAM-ohjelmistoja, saattaa kuvitella, ett\xc3\xa4 CAD- ja CAM-ohjelmistoilla olisi yksi yhteinen historia, sill\xc3\xa4 nyky\xc3\xa4\xc3\xa4n hyvin usein ne toimivat rinnan. Mutta itse asiassa n\xc3\xa4m\xc3\xa4 kaksi ohjelmistoa ovat alun perin kehitelty erill\xc3\xa4\xc3\xa4n toisistaan 1960-luvun alussa ja niiden pohjana ovat toisistaan poikkeavat tekniikat ja tarkoitusper\xc3\xa4t. CAM-ohjelmistojen historia polkeutuu numeerisesti ohjattaviin ty\xc3\xb6st\xc3\xb6koneisiin ja numeerisen ohjauksen siirt\xc3\xa4miseen tietokonev\xc3\xa4litteiseksi. John Parsonsia voidaan pit\xc3\xa4\xc3\xa4 tietynlaisena NC-ohjauksen esi-is\xc3\xa4n\xc3\xa4. H\xc3\xa4n oli ensimm\xc3\xa4inen henkil\xc3\xb6, joka ohjasi ty\xc3\xb6st\xc3\xb6konetta numeerisesti 1949. Ensimm\xc3\xa4inen teollisesti valmistettu NC-kone Bendix valmistettiin yhdysvalloissa 1954. CADCAM-ohjelmistojen varsinaiseksi is\xc3\xa4ksi on kutsuttu tiedemies Patrick J. Hanrattya. H\xc3\xa4n kehitti ohjelmiston nimelt\xc3\xa4 Pronto, joka oli ensimm\xc3\xa4inen kaupallinen NC-ohjelmointikieli, ty\xc3\xb6skennelless\xc3\xa4\xc3\xa4n General Electic:silla vuonna 1957._NEWLINE_Varsinainen tietokoneavusteinen suunnittelu ja valmistus aloitettiin 1970-1980-lukujen taitteessa. Kolmiulotteinen suunnittelu yleistyi 2000-luvulla. Sen kehitys ja k\xc3\xa4yt\xc3\xb6n lis\xc3\xa4\xc3\xa4ntyminen ovat olleet merkitt\xc3\xa4vimpi\xc3\xa4 muutoksia my\xc3\xb6s CAM-ohjelmistoissa. Uudet tietokoneavusteiset valmistusmenetelm\xc3\xa4t mahdollistat tuotteiden tulostamisen valmiiksi tuotteiksi. (vrt. kaksiulotteinen tulostin)\n_START_SECTION_\nPostprosessorit\n_START_PARAGRAPH_\nYksinkertaisesti sanottuna postprosessori on tietynlainen k\xc3\xa4\xc3\xa4nt\xc3\xa4j\xc3\xa4, joka k\xc3\xa4\xc3\xa4nt\xc3\xa4\xc3\xa4 CAM-ohjelmiston tuottamat ty\xc3\xb6st\xc3\xb6operaatiot (radat, ty\xc3\xb6kalut, ty\xc3\xb6st\xc3\xb6nopeudet jne.) sis\xc3\xa4lt\xc3\xa4v\xc3\xa4n CL-tiedoston (Cutter Location File) ty\xc3\xb6st\xc3\xb6koneella suoritettavaksi NC-koodiksi (G-koodiksi)._NEWLINE_Useimmat CAM-ohjelmistot tuottavat yht\xc3\xa4 tai useamman tyyppist\xc3\xa4 niin kutsuttua neutraalia kielt\xc3\xa4 sis\xc3\xa4lt\xc3\xa4vi\xc3\xa4 tiedostoja CNC-koneelle. N\xc3\xa4m\xc3\xa4 ovat joko CLDATAksi kutsutussa bin\xc3\xa4\xc3\xa4rimuodossa tai APT-kielen (Automatically Programmed Tools) pohjalta r\xc3\xa4\xc3\xa4t\xc3\xa4l\xc3\xb6idyss\xc3\xa4 ASCII-muodossa. ASCII-muodossa olevia tiedostoja voi lukea mill\xc3\xa4 tahansa tekstieditorilla, mutta bin\xc3\xa4\xc3\xa4ridataa ei voi lukea tiet\xc3\xa4m\xc3\xa4tt\xc3\xa4 datan rakennetta._NEWLINE_Postprosessorin teht\xc3\xa4v\xc3\xa4n\xc3\xa4 on lukea t\xc3\xa4t\xc3\xa4 neutraalia tiedostoa, ja k\xc3\xa4\xc3\xa4nt\xc3\xa4\xc3\xa4 se juuri sille NC-koneelle sopivaksi g-koodiksi, jolla ty\xc3\xb6st\xc3\xb6 tehd\xc3\xa4\xc3\xa4n. Laadukkaasti tehty postprosessori luo sellaista koodia, joka ottaa t\xc3\xa4ysin huomioon NC-koneen ominaisuudet ja rajoitukset ts. se optimoi ty\xc3\xb6st\xc3\xb6n NC-koneen mukaan. _NEWLINE_Nyky\xc3\xa4\xc3\xa4n yleisi\xc3\xa4 postprosessoreita voi ostaa joiltakin CAM-ohjelmistojen toimittajilta, mutta ne eiv\xc3\xa4t ole v\xc3\xa4ltt\xc3\xa4m\xc3\xa4tt\xc3\xa4 optimaalisia k\xc3\xa4yt\xc3\xb6ss\xc3\xa4 oleviin ty\xc3\xb6st\xc3\xb6koneisiin. Osa CAM-ohjelmistojen toimittajista tekee itse r\xc3\xa4\xc3\xa4t\xc3\xa4l\xc3\xb6ityj\xc3\xa4 postprosessoreita ja osa on ulkoistanut postprosessorien tekemisen t\xc3\xa4ysin ulkopuoliselle yritykselle. Onkin siis t\xc3\xa4rke\xc3\xa4\xc3\xa4 selvitt\xc3\xa4\xc3\xa4 ohjelmistoa ostaessa, mist\xc3\xa4 saa laadukkaat ja toimivat postprosessorit juuri omille k\xc3\xa4yt\xc3\xb6ss\xc3\xa4 oleville NC-koneille ja miten jatkossa on mahdollista saada postprosessoreille p\xc3\xa4ivityksi\xc3\xa4 ja teknist\xc3\xa4 tukea.'